CELEX: 32017R0778
Language: bg
Date: 2017-05-04 00:00:00
Title: Регламент за изпълнение (ЕС) 2017/778 на Комисията от 4 май 2017 година за изменение за 267-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

5.5.2017   
            
            
               BG
            
            
               Официален вестник на Европейския съюз
            
            
               L 116/26
            
         РЕГЛАМЕНТ ЗА ИЗПЪЛНЕНИЕ (ЕС) 2017/778 НА КОМИСИЯТА
   от 4 май 2017 година
   за изменение за 267-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
            
         
               (2)
            
            
               На 28 април 2017 г. и 1 май 2017 г. Комитетът по санкциите към Съвета за сигурност на Организацията на обединените нации взе решение да извади три физически лица от списъка на лицата, групите и образуванията, спрямо които следва да се прилага замразяване на паричните средства и икономическите ресурси. Поради това приложение I към Регламент (ЕО) № 881/2002 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 май 2017 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се заличават следните вписвания:
      
                   
               
               
                  
                     „Fritz Martin Gelowicz (известен също като Robert Konars, б) Markus Gebert, в) Malik, г) Benzl, д) Bentley). Адрес: Böfinger Weg 20, 89075 Ulm, Германия (предишен адрес). Дата на раждане: а) 1.9.1979 г., б) 10.4.1979 г. Място на раждане: а) Мюнхен, Германия; б) Лиеж, Белгия. Гражданство: германско. Номер на паспорта: 7020069907 (немски паспорт, издаден в Улм, Германия, изтекъл на 11 май 2010 г.). Национален идентификационен номер: 7020783883 (немска федерална лична карта, издадена в Улм, Германия, изтекла на 10.6.2008 г.). Допълнителна информация: а) свързан с Islamic Jihad Union (IJU), известен също като Islamic Jihad Group; б) Свързан с Daniel Martin Schneider и Adem Yilmaz; в) задържан в Германия от юни 2010 г. Дата на определянето, посочено в член 2a, параграф 4, буква б): 27.10.2008 г.“
                  
               
            
                   
               
               
                  
                     „Ata Abdoulaziz Rashid (известен също като а) Ata Abdoul Aziz Barzingy, б) Abdoulaziz Ata Rashid). Дата на раждане: 1.12.1973 г. Място на раждане: Sulaimaniya, Ирак. Гражданство: иракско. Адрес: Германия. Национален идентификационен номер: Продоволствена карта № 6110922. Допълнителна информация: Име на майката: Khadija Majid Mohammed. Дата на определянето съгласно член 7г, параграф 2, буква и): 6.12.2005 г.“
                  
               
            
                   
               
               
                  
                     „Dieman Abdulkadir Izzat (известен също като Deiman Alhasenben Ali Aljabbari). Адрес: Бавария, Германия. Дата на раждане: 4.7.1965 г. Място на раждане: Kirkuk, Ирак. Гражданство: иракско. Номер на паспорта: немски документ за пътуване („Reiseausweis“) A 0141062 (отменен към септ. 2012 г.). Дата на определянето, посочено в член 2a, параграф 4, буква б): 6.12.2005 г.“